****

**คำสั่งองค์การบริหารส่วนตำบลช่องสามหมอ**

**ที่ 156 /๒๕64**

**เรื่อง แต่งตั้งผู้รับผิดชอบการปฏิบัติราชการและมอบหมายการปฏิบัติหน้าที่ของกองสวัสดิการสังคม**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

อาศัยอำนาจตามมาตรา 15 และมาตรา 25 วรรคท้ายแห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 ประกอบข้อ 9 แห่งประกาศคณะกรรมการกลางพนักงาน ส่วนตำบล เรื่องมาตรฐานทั่วไปเกี่ยวกับ โครงสร้างแบ่งส่วนราชการวิธีการบริหารและการปฏิบัติงานของพนักงานส่วนตำบลและกิจการอันเกี่ยวกับการบริหารงานบุคคลในองค์การบริหารส่วนตำบล พ.ศ. 2544 แก้ไขเพิ่มเติมถึง (ฉบับที่ 2) พ.ศ. 2558 เพื่อให้การปฏิบัติงานเป็นไปอย่างมีประสิทธิภาพเรียบร้อย และก่อให้เกิดประโยชน์สูงสุดต่อทางราชการ จึงขอแก้ไขคำสั่งองค์การบริหารส่วนตำบลช่องสามหมอ ที่ 436/2563 ลงวันที่ 2 พฤศจิกายน 2563 และแต่งตั้งผู้รับผิดชอบการปฏิบัติราชการ และมอบหมายการปฏิบัติหน้าที่ของส่วนราชการ ในสังกัดองค์การบริหารส่วนตำบลช่องสามหมอ ตามโครงสร้างการบริหารใหม่ ดังนี้

มอบหมายให้ นายนพรุจ บุตรชาลี ตำแหน่ง ผู้อำนวยการกองสวัสดิการสังคม (นักบริหารงานสวัสดิการสังคม ระดับต้น) เลขที่ตำแหน่ง 10-3-11-2105-001 ให้ปฏิบัติหน้าที่ตามมาตรฐานกำหนดตำแหน่ง นักบริหารงานสวัสดิการสังคม เป็นหัวหน้าโดยมี นายสุรวิทย์ บุญมาก ตำแหน่ง นักพัฒนาชุมชนชำนาญการ เลขที่ตำแหน่ง 10-3-11-3801-001 เป็นผู้ปฏิบัติงาน และมี นายพิษณุ หงษ์วิเศษ ตำแหน่ง ผู้ช่วยนักพัฒนาชุมชน เป็นผู้ช่วยเหลือปฏิบัติงาน มีหน้าที่มีหน้าที่ความรับผิดชอบเกี่ยวกับการจัดทำแผน ด้านการพัฒนาสังคม ด้านสวัสดิการสังคม และด้านสังคมสงเคราะห์ งานพัฒนาระบบรูปแบบมาตรการ และวิธีการพัฒนาสังคมการจัดสวัสดิการสังคม และการสังคมสงเคราะห์ที่สอดคล้องกับสภาพปัญหาและความต้องการของ ประชาชน งานพัฒนาชุมชน งานสำรวจและจัดตั้งคณะกรรมการชุมชน งานจัดระเบียบชุมชน งานส่งเสริม สนับสนุนการจัดสวัสดิการสังคมแก่เด็กสตรี ผู้สูงอายุ ผู้พิการ และผู้ด้อยโอกาส งานฝึกอบรมและเผยแพร่ ความรู้เกี่ยวกับการพัฒนาชุมชน งานสังคมสงเคราะห์เด็ก สตรี ผู้สูงอายุ ผู้พิการ ผู้ด้อยโอกาส ผู้ไร้ที่พึ่ง ผู้ประสบภัยพิบัติต่างๆ งานสงเคราะห์เด็กและเยาวชน ผู้พิการทางร่างกายและสมอง งานสงเคราะห์เด็ก และเยาวชนผู้ถูกทอดทิ้ง เร่ร่อน ไร้ที่พึ่งถูกทำร้ายร่างกาย งานส่งเสริมสวัสดิภาพเด็กและเยาวชนที่ ประพฤติตนไม่เหมาะสมแก่วัย งานสงเคราะห์ครอบครัว ที่ประสบปัญหาความเดือดร้อน และเผยแพร่ความรู้ เกี่ยวกับการดำเนินชีวิตในครอบครัว งานด้านจิตวิทยางานจ่ายเงินเบี้ยยังชีพผู้สูงอายุ ผู้พิการ ฯลฯ งานบริการข้อมูลสถิติ ช่วยเหลือให้คำแนะนำทางวิชาการ งานอื่นๆ ที่เกี่ยวข้องและที่ได้รับมอบหมายกองสวัสดิการและสังคม มีการกำหนดงานภายใน ดังนี้

**-งานสังคมสงเคราะห์**

1) งานจัดทำ/ควบคุมการเบิกจ่ายงบประมาณ/ตรวจสอบฎีกางานเบี้ยยังชีพผู้สูงอายุ/ผู้พิการ/ผู้ป่วยเอดส์

2) งานสังคมสงเคราะห์และช่วยเหลือฟื้นฟูผู้ยากไร้ ผู้ด้อยโอกาสไร้ที่พึ่ง ผู้ประสบภัยพิบัติ

3) งานด้านการให้คำแนะนำ ด้านสังคมสงเคราะห์แก่ผู้มาขอรับบริการ

4) งานศูนย์สงเคราะห์ราษฎรประจำหมู่บ้าน

/5) งานฌาปนกิจสงเคราะห์.......

5) งานฌาปนกิจสงเคราะห์

6) งานด้านประสานความร่วมมือกับหน่วยงานที่เกี่ยวข้องกับงานสังคมสงเคราะห์

**-งานพัฒนาชุมชน**

1) งานจัดเก็บข้อมูล จปฐ. ประจำปี

2) งานส่งเสริมและพัฒนาวิสาหกิจชุมชน/งานกองทุนเศรษฐกิจชุมชน

3) งานส่งเสริมสวัสดิการสังคม

4) งานระบบสารสนเทศ (ข้อมูลจ่ายเบี้ยยังชีพ)

5) งานจัดตั้งศูนย์บริการคนพิการทั่วไป

6) งานส่งเสริมและพัฒนาชุมชน

7) งานด้านเสริมสร้างความเข็มแข็งภายในชุมชน

8) งานด้านประชาสัมพันธ์

9) โครงการเงินอุดหนุนเพื่อเลี้ยงดูเด็กแรกเกิด

10) ช่วยงานกองทุนสวัสดิการชุมชน ตำบลช่องสามหมอ (สัจจะวันละบาท)

**-งานกิจการสตรีและคนชรา**

**-งานส่งเสริมและพัฒนาอาชีพ**

ทั้งนี้ ตั้งแต่วันที่ 13 กรกฎาคม พ.ศ. ๒๕64 เป็นต้นไป

สั่ง ณ วันที่ 10 สิงหาคม พ.ศ. ๒๕64



( นายเสกสรรค์ จอสูงเนิน )

นายกองค์การบริหารส่วนตำบลช่องสามหมอ

